Shalom!
Vaatate saadet "Avastades Piiblit - Baruch Korman",
mille tuum on seotud mõttega "Sa pead armastama Iisraeli!"
Olge meiega järgnev pooltund,
kus dr. Baruch, tõlgendab oma õpetustes Piiblit.
Dr. Baruch on vanemõppejõud Iisraeli Zera Avrahami Instituudis.
Kuigi kõik sealsed kursused on heebreakeelsed,
õpetab dr. Baruch siinses saates inglise keeles.
Saamaks rohkem me töö kohta teada,
külastage me kodulehekülge: www.loveisrael.org
Nüüd aga dr. Baruch ja tänane piiblitund.
Me oleme nüüd valmis Ilmutuse raamatu 18. peatükiks,
mille võib võtta kokku sõnaga "kohtumõistmine".
Teine ja veelgi karmim sõna, oleks "viha".
Mõistes õigesti piibellikke tõdesid,
näeme me, et kuigi me Jumal on armastuse, armu ja halastuse Jumal,
on Ta samas ka kättemaksu Jumal.
Ja Tema kättemaks ongi see,
mis toob kaasa kohtumõistmise ja Tema kõikeneelava viha.
Seetõttu peame olema piisavalt targad,
et meile ei saaks osaks Tema viha, vaid hoopis Tema hea meel.
Sest see on see, mida Ta tahab tuua nii sinu kui minu ellu.
Kuid see kõik taandub järgnevale küsimusele:
mida me teeme Jeesuse Kristuse tõega?
Kas me võtame vastu nii Tema kui Ta armu?
Jeesus on muide ainus, kelle kaudu saada armu,
mis peitub evangeeliumi sõnumis.
Arm, mis viib meid uude lepingusse.
"Uus leping" tähistab ka Uut Testamenti.
Sõna "uus" selles räägib aga Jumalariigist.
Oleme juba rääkinud sellest,
kuidas "uue" ja "jumalariigi" vahel on oma seos.
Seega see uus leping on leping või kokkulepe Jumalaga,
et kogeda Tema riiki.
Ja sa kohe kindlasti tahad olla osa Tema riigist,
kui kuuled, milline on Ta kohtumõistmine.
Nii et vaadakem siis Ilmutuse 18:1.
Me näeme siin, kuidas Johannes saab inglitelt jätkuvalt ilmutusi.
Inglitelt, kes tulevad alati taevast.
Ehk teisisõnu - Johannes saab taevalikke ilmutusi.
Kuna aga taevas on seotud Jumalariigiga,
saab ta Jumalariigi ilmutusi.
Me teame Sakarja raamatu põhjal,
et enne, kui Jumalariik saab tulla, peab olema kohtumõistmine.
Me näeme seda selgelt nii Ilmutuse 18. kui ka 20. peatükis.
Kuid vaatame nüüd Ilmutuse 18:1:
"Pärast seda nägin ma veel teist inglit, kellel oli suur meelevald,
tulevat taevast alla,
ning maailm läks valgeks tema hiilgusest."
Mäletate, ma ütlesin teile, et kui me vaatame Piiblit,
siis see on inspireeritud Jumala Sõna, milles pole vigu ja mis on täiuslik.
Samas Jumal kasutab seal sageli kujundlikke näiteid,
mida leidus tolle aja kirjanduses,
et ilmutada ja selgitada meile teatud asju.
Mõistes kirjanduslikke reegleid, mõistame paremini ka seda teksti siin.
Mis siin toimub?
Kogu 18. peatükk räägib kohtumõistmisest.
Kuid enne, kui see aset leiab, täitub kogu maa Jumala auhiilgusega.
On see hea või halb?
Inimesed ütleks, et muidugi hea.
Aga siinne Jumala au saab ilmutatud Tema kohtumõistmise vahendina.
Kui me seda aga ei mõista, ei ela me ka sõnakuulelikkuses.
Jumala kohtumõistmine on vajalik selleks,
et Ta au saaks tulla esile.
Näiteks Hesekieli raamatus on öeldud midagi,
mida näeme ka Ilmutuse 4. peatükis, kus on öeldud:
"Püha, püha, püha on Issand Jumal, Kõigeväeline."
Kõigeväeline viitab ka kui väehulkade juhile.
Seega väehulkade Jumal Räägime sellest hetke pärast lähemalt
Ehk see ütleb:
"Püha, püha, püha on väehulkade Issand Jumal",
mis omakorda viitab Jumalale kui kohtunikule.
Ainuüksi läbi Tema kohtumõistmise saab kogu maa täis Tema au.
See on nii oluline ja seetõttu meil ongi Ilmutuse 18. ptk.
Nii et siin tuleb üks ingel,
kelle kaudu kogu maa saab täis Jumala au,
mis viitab Jumalariigile.
Vaatame edasi Ilmutuse 18:2:
"Ta hüüdis võimsa häälega: Langenud, langenud on suur Paabel
ning on saanud kurjade vaimude eluasemeks
ning kõigi rüvedate vaimude varjupaigaks
ja kõigi rüvedate lindude varjupaigaks"
Siin käib jutt neist röövlindudest, kes söövad surnute liha.
See on see, millel Jumal laseb sündida,
tuues oma kohtumõistmise.
Siin mainitakse ka Paabelit.
Mis see Paabel on?
Jumal ütleb meile prohvetliku sõna kaudu,
et Paabel võrdub pagendamisega.
Ehk Paabeli langemine tähendab pagendamist.
Kuidas seda mõista?
Kui sul oleks punt väljaõpetatud rabisid
ja sa paluksid neil vastata vaid ühe sõnaga
küsimusele: "Mida toob kaasa pagenduse lõpp?"
Mida nad sellele vastaks?
Usun, et kui küsiksid seda kasvõi sajalt rabilt:
"Mida toob kaasa pagenduse lõpp?",
vastaksid nad kõik kui ühest suust: "Jumalariigi."
Nii et, kui sa oled huvitatud Jumalariigist
ja tahad kogeda selle reaalsust,
siis pead ka mõistma, et Paabel peab lõppema
ja see lõppeb kohtumõistmisega.
Me näeme 2. salmi lõpus,
kuidas Paabelist saab asupaik, vangla ja puur kõigele,
mis pole puhas ja mis on seotud surmaga.
Vaatame edasi Ilmutuse 18:3:
"Sest tema hooruse raevuviinast on joonud kõik paganad"
See lause on selliselt loodud meile ilmutuse andmiseks.
"Sest tema hooruse raevuviinast"
ehk Paabeli hooramisest, veinist ja abielurikkumisest.
Millest see kõik räägib?
Ebajumalateenistusest. Valeusundist.
Usundist, mis tugineb lihalikele himudele.
See tähendab kui väidet: "Ma saan järgida oma patuseid ihasid,
aga ma teen seda religioosses kontekstis.
Nii ei tee ma pattu, vaid olen religioosne."
See on see mõte selle taga.
Kuid selline usund toob kaasa Jumala viha kõigi rahvaste üle.
Seda võib tõlgendada kui "rahvaid" või ka kui "kõiki paganaid".
Ütled: "Sa oled mittejuutide suhtes õelalt meelestatud?"
Ei ole.
Kuid me peame mõistma, mida sõna "pagan" tähendab.
Uues Testamendis kasutatud sõna "pagan"
võib tõlkida kui "rahvas" või "inimesed".
Aga sel võib olla veel üks tähendus.
See räägib inimestest, kel puudub lepinguline suhe Jumalaga
Kui juut on mässumeelne,
ei pruugi tal ka olla lepingulist suhet Jumalaga.
Kui pagan mässab,
ei ole ka tal lepingulist suhet Jumalaga.
Mille vastu ta mässab?
Evangeeliumi.
Me peame mõistma, et Jumal ei tee vahet inimeste vahel.
Küsimus pole selles, oled sa juut või mittejuut.
Küsimus on usus.
Kas me võtame usu kaudu vastu armu,
mis toob kaasa uue lepingu.
Nii et see kohtumõistmine tuleb nende üle,
kel puudub lepinguline suhe Jumalaga.
"Sest tema hooruse raevuviinast on joonud kõik paganad",
mis toobki kaasa Jumala viha.
Vaadake veel, mida siin öeldakse.
Ka kõik maailma kuningad läksid selle valeusundiga kaasa.
"...ning temaga on hooranud maailma kuningad
ning ilmamaa kaupmehed"
ehk rikkad inimesed, kel oli kontroll kauplemiste üle.
"on rikastunud tema toretsemisest!”
Mida nad said sellest toretsemisest? Nad rikastusid.
See on just see, mida nad tahtsid - rikkust.
Miks?
Et täita oma lihalikke ihasid.
Sellele kurjuse impeeriumile alistumine
lasi sel ka sündida.
Samas tuleb meil mõista,
et selle tulemuseks on Jumala kohtumõistmine.
Nad tegid valikuid oma himudele tuginedes
ja selle tulemuseks on surm.
See nädal praegu, mil seda saadet salvestatakse,
on meil käimas 2 Moosese raamatu 1. osa lugemine.
2 Moosese raamat on see koht, kus Mooses tuleb mängu.
Kohe peale seda, kui Jumal ütles: "Mooses, ma hakkan sind kasutama.
Sa tood lunastuse juudi rahvale.
Sa juhid nad välja Egiptuse orjusest tõotatud maale."
See on võrdeline meie kogemusega
patusest elust vabanemisega tänu Talle verele.
Kes on meie Tall? Meie paasatall? Jeesus Kristus.
Tema vere läbi on meid toodud Jumalariiki.
Ja kuigi Mooses oli algul kõhklev, oli ta lõpuks sellega nõus.
Moosesel olid ka pojad,
kuid ühe neist jättis ta ümber lõikamata.
Miks see nii oluline on?
Sest ümberlõikamine räägib kõige lihaliku surmast.
Lunastus tähendab ka lihaliku loomuse surma.
Seega me näeme, kuidas Moosest ootas ees lunastamise ülesanne,
aga kui talle üks neist poegadest sündis,
ei hoolinud ta tema ümberlõikamisest 8'ndal päeval.
Seetõttu ka põhjus,
miks Jumal tõusis ta vastu, et teda tappa,
oli selles, et lunastus nõuab kõige lihaliku surma.
Siin on üks valik.
See võib tähendada su ihu ehk siis füüsilist surma.
Või see võib tähendada su lihaliku loomuse surma,
mis sünnib läbi Jeesuse ristitöö.
Seega see räägib meile sellest, et tuleb üks surm.
Lunastus on alati seotud surmaga.
Kuna aga Mooses ei korraldanud oma poja ümberlõikamist,
tuli surm talle endale külla,
millesse Moosese naine Sippora sekkus.
Sageli, kui Piiblis mainitakse naist - on ta seotud lunastuse kontekstiga.
Mida Sippora tegi?
Ta mõistis, et tegu on lunastuse küsimusega.
Ta mõistis, et see polnud vaid lihtsalt mingi rünnak ta mehe vastu,
vaid rünnak seetõttu, et ta mees polnud surmanud lihalikku
ehk polnud lõiganud ümber oma poega.
Nii et Sippora tegi seda ise. Miks?
Sest ta oli vere kaudu Moosese naine
ehk nagu 2 Moosese 4:25 öeldud: "verepeigmees".
Millele Sippora viitas?
Lepingule.
Abielu on ka vereleping, läbi mille naisest saab mehe abiline.
Mida Sippora tegi?
Ta ütles, et mõistab pühendumist, mille ta tegi,
kui astus abielulepingusse oma mehega.
"Ma pean olema su abiline; tegema asju, mida sina ei suuda.
Nii seisan ma ka su kõrval."
Ja see on just see, mida ta tegi,
toomaks esile, et lunastus surmab kõik lihaliku.
See on see, mis sünnib ka Ilmutuse 18. peatükis,
kust vaatame nüüd 4. salmi.
"Ja ma kuulsin teist häält taevast hüüdvat:
Tulge temast välja, mu rahvas"
Selle lause olulisust ei tohi maha magada.
Kui me räägime välja või edasi minemisest,
siis heebrea keeles kasutatakse selleks sõna "latzet",
mis on teoloogilises mõttes väga rikas sõna.
Miks nii?
Sest väljendist "välja minema" (ing. k. "exit)
tuleb ka sõna "exodus".
Rabide õpetuste kohaselt -
kus iganes me näeme Piiblis sõna "latzet",
on see sageli seotud lunastuse kontekstiga.
Seega Ilm.18:4 kasutatud väljend: Tulge temast välja..." annab mõista,
et te ei saa kunagi tulla seal välja, ilma milleta?
Ilma, et te poleks esmalt kogenud lunastust.
Lunastus on see, mille kaudu minna välja.
Kes aga on lunastaja? Jeesus Kristus.
Nii et me näeme Piiblis ikka ja jälle väikesi vihjeid,
mis õpetavad ja juhendavad meid,
et ainuüksi läbi Talle lunastuse on võimalik tulla Paabelist välja.
Nii nagu Egiptuses oli võimalik vaid paasatalle vere kaudu
tulla sealt välja ja saada vabaks orjusest.
Nii et me näeme Piiblis seda kuvandit kordumas ikka ja jälle,
et me mõistaksime Jumala tõdesid.
Sa ei mõista neid asju neist kohe esimese korraga lugedes,
vaid kui loed neid ikka ja jälle, paludes, et Jumal oleks su õpetaja
ja paludes, et Püha Vaim valgustaks sulle neid tekste.
See ei käi ruttu ega kergesti.
Kuid need, kes siiralt ja järjekindlalt otsivad,
neile saab ka Jumal ise õpetajaks.
Vaatame veelkord Ilmutuse 18:4:
"Ja ma kuulsin teist häält taevast hüüdvat:
Tulge temast välja, mu rahvas, et te ei saaks tema pattude osaliseks
ning et te ei kannaks midagi tema nuhtlustest!"
Siin me näeme seost patu ja nuhtluste vahel.
Ehk seda, et kui jätkame patus elamist,
saame ka osa Jumala nuhtlustest ehk kohtumõistmisest.
Ilmutuse 18:5: "Sest tema patud on ulatunud taevani",
mis tähendab, et Jumal saab reageerima neile.
Igakord, kui miski tõuseb taevani, nõuab see ka üht reageeringut
ja me näeme seda selle salmi järgnevas osas.
"...ning Jumalale on tulnud meelde tema ülekohtused teod."
Me näeme siin väljendit "tulnud meelde".
Igakord, kui Piiblis on kasutusel "meelde tulema",
kaasneb sellega ka Jumala-poolne tegevus.
Üks parimaid näiteid selle kohta on 2 Moosese raamat,
kus rahvas nurises Jumala ees ja palus, et Ta midagi teeks,
aga Jumal vaikis.
Alles siis, kui tuli esile ühtede naiste jumalakartus,
pidas Jumal meeles oma lepingut
ja korraldas ka juutide väljamineku Egiptusest.
Nõnda ka, kui inimeste patud ja ülekohus tõusevad taevani,
on Jumalal need meeles.
Vaatame uuesti Ilmutuse 18:5-6:
"...ning Jumalale on tulnud meelde tema ülekohtused teod.
Makske temale kätte,
nõnda nagu tema on kätte maksnud (Jumala rahvale)
ning tasuge temale kahevõrra tema tegude järgi"
See tuletab meile jälle meelde midagi.
Me teame piibellikus ja prohvetlikus mõttes,
et Jumal on tasunud Iisraelile kahel korral tema pattude eest
ja kuna Jumal ei tee vahet inimeste vahel,
tasub Ta ka sellele metsalisele kahekordselt tolle pattude eest.
On kaks varianti - kas Jumal on väga, väga hea või siis täis viha.
Vahepealset varianti ei ole.
Jumal maksab kahekordselt kätte kõigi ta tegude eest.
Ilmutuse 18:7:
"...niipalju kui tema on iseennast ülistanud ja toretsenud,
niisama palju andke temale piina ja leina!
Tema ütleb oma südames: Ma istun kuningannana"
See sõna "kuninganna" siin on väga olulise kaaluga.
Miks ta ütleb siin, et ta elab ja istub kuningannana?
Et ta on kui troonil kuningannana?
Taaskord, kogu 18. peatükk on seotud Iisraeliga
ja on eelkõige kirjutatud Iisraelile - oled sa seal juut või pagan.
Neile, kes kuuluvad Jumalariiki.
Jumalariigi rahvas mõistab ka seda raamatut,
sest me oleme ju Pühakirja inimesed.
Nii teame me ka,
et piibellikus mõttes on oma seos sabati ja kuninganna vahel.
Igal reede õhtul, kui sünagoogis tähistatakse sabatit,
nimetatakse seda ka kuningannaks.
Miks nii?
Sest sabat ehk hingamispäev on seotud Jumala kuningriigiga.
Asja mõte on selles,
et hingamispäev on Jumalariigi jaoks oluline.
Nõnda nagu kuningriigi jaoks on kuningas oluline.
Siin salmis aga on kõik vastupidi.
Siinne kuninganna ei otsi kuningat, vaid hoopis vastupidi.
Mida ta ütleb? Vaatame Ilmutuse 18:7 teist poolt:
"Ma istun kuningannana ega ole lesk"
Millele see siin viitab?
Miks temast ei saa lesk?
Sest ta ei kuulu kellegi meelevalla alla.
Seal puudub kuningas,
nii et kuninganna on omapäi ja teeb, mis tahab,
omades valeuskumust, kui ütleb:
"Ma istun kuningannana ega ole lesk ja ei saa iialgi näha leina."
Mida see tähendab?
Et ta valitsusel pole kunagi lõppu.
See on see, mida ta arvab.
Teate kindlasti ütlust: "Sööge, jooge ja olge rõõmsad!"
Miks? "Sest juba homme me sureme."
Enamus selle maailma inimesi
elavad väga ilmalikku ja mitte püha elu,
teades, et üks päev see lõppeb.
Kuid see kuninganna siin on nii pimestatud,
olles saatanliku mõju all.
Saatan arvab, et ta saab võitma ja võidutsema Jumala üle,
mistõttu ta ka ei näe asjade lõppu.
Seetõttu see kuninganna ütlebki: "Ma ei saa iialgi näha leina."
Leina ehk kurvastust ehk mitte oma valitsemise surma.
Vähemalt nii ta arvab.
Ilmutuse 18:8:
"Seepärast tulevad ühel päeval talle nuhtlused (st Jumala kohtumõistmine):
surm ja lein ja nälg, ning ta põletatakse ära tulega,
sest võimas on Issand Jumal, kes on mõistnud kohut tema üle."
Me näeme siin jälle sama asja - Jumal on suurem
ja Tema kohtumõistmine tuleb esile.
Mida Piibel siin ütleb? See on ülimalt oluline.
Jumala kohtumõistmine tuleb hetkega.
See tuleb kui tunni jooksul.
Hetk ja tund on mõlemad väga lühike ajaperiood.
Ilmalikust vaatenurgast lähtuvalt sünnib see üliruttu.
Las ma tuua näite selle kohta, mis see ei ole.
Linnas, kus üles kasvasin, oli üks suur taim.
See polnud küll väga kõrge, aga see muudkui vohas ja vohas.
Olete kindlasti näinud mõne maja õhku laskmist.
Sinna alla pannakse lõhkekehad ja maja on hetkega omadega koos.
Seda taime aga ei saanud selliselt hävitada.
Tal võttis pikka aega selliseks kasvada,
nii nõudis see ka pikka aega, et see hävitada.
Jumal ütleb siin kirjakohas, et tal on lõhkeaine-sarnane vägi.
See impeerium arvab, et on nii tugev, rikas ja varustatud,
et ta olemasolul pole otsa ega äärt.
Kuid Jumal - kuningate Kuningas ja isandate Issand
toob oma hävingu vaid hetkega.
Millegi, mida ei osata ette näha ega uskuda,
aga mida Jumal siiski teeb.
Seetõttu siin öeldaksegi:
"Sest võimas on Issand Jumal, kes on mõistnud kohut tema üle."
Ilmutuse 18:9:
"Tema pärast hakkavad nutma ja halisema ilmamaa kuningad"
Mille pärast nad nutavad?
Sest kõik nende lihalikud ihad olid seotud selle kuningannaga.
Nad uskusid, et see "kuningriik" kestab igavesti ja sel pole lõppu.
Nad arvasid, et nende patune elu kestab igavesti
ja lihalikud ihad on pidevalt rahuldatud.
Kuid me peame mõistma midagi.
Lihalik rahuldus on alati vaid ajutine.
Me aga ei mõtle sellele.
Me elame hetkes, mõtlemata, et lõpp sirendab silmapiiril
ja see on just see, millest Ilmutuse 18 räägib.
Et lõpp on tõepoolest silmapiiril.
Vaatame veel ruttu 9. salmi:
"Tema pärast hakkavad nutma ja halisema ilmamaa kuningad,
kes temaga on hooranud ja toretsenud,
kui nad näevad tema põlemise suitsu."
Mida nad siis teevad?
Vaatame salmi 10.
Olen rääkinud, kuidas Johannes on siin inspireeritud Pühast Vaimust,
et kasutada siinses prohveteeringus Vana Testamendi fraase,
et me mõistaksime paremini ta öeldut.
Seega mõte "eemal seismisest" (s. 10) ei ole midagi uut.
Me näeme sama lugu ka Siinai mäel.
Vaadake mõnikord 2 Moosese 20.
Kohe peale seda, kui Jumal oli andnud 10 käsku,
hakkas Jumal liikuma.
Probleem aga oli selles, et juudid kartsid, seistes eemal.
Miks?
Sest nad polnud selleks valmis.
Nad ei tundnud ära, mida Jumal oli tulnud tegema
ja nii nad ka mässasid selle vastu.
Ka Ilmutuse 18:10 on öeldud: "...seistes...kaugel eemal."
Miks?
Hirmu tõttu.
Siin polnud küsimus selles, et nad ei mõistnud, mis toimub.
Mõistsid küll, aga nad polnud selleks valmis.
Nad teadsid ja nägid, et kohtumõistmine on tulekul.
Miks ma nii ütlen?
"...seistes kartusest tema piina ees kaugel eemal
ja hüüdes: Häda, häda, suur linn, Paabel, võimas linn,
sest üheainsa tunniga on tulnud su kohtumõistmine!”
Kohtumõistmine on olemas ja see tuleb ruttu.
Me aeg on tänaseks läbi, nii et kohtumiseni järgmine kord!
Loodetavasti oli teile tänasest saatest kasu
ja te jagate seda teistegagi.
Aadressilt: www.loveisrael.org
leiate palju teisigi Baruch Kormani artikleid ja saateid.
www.loveisrael.org
Soovides toetada TV7 tööd, võite helistada 900 1770 (hind 10)
või teha pangaülekande, leides me andmed www.tv7.ee
Olge õnnistatud Jeesuse nimel ja Shalom Iisraelist!
Tõlge: Anne-Ly Raukas